stanford-oval/wikipedia huggingface dataset:
פט פרדי'ז דרופ

| --- | --- |

פט פרדי'ז דרופ ב-2008
 מקום הקמה:  ולינגטון 
 מוקד פעילות:  ולינגטון, ניו זילנד
 תקופת הפעילות:  מ-1999
 סוגה:  רגאיי, דאב, ג'אז, רית'ם אנד בלוז, טכנו, פאנק (Funk)
 חברת תקליטים:  The Drop
 פרסים והוקרה:  New Zealand Music Award for Best Group 
 האתר הרשמי
 חברים
 דאלאס טמיירה  טובי ליינג  סקוט טוורס  טהימנה קר  איאן גורדון  קריס פאימו  ג'ו לינדסי
 חברים לשעבר
 וורן מקסוול, קריס מונרו, בקסטר פרי
 
פט פרדי'ז דרופ (באנגלית: Fat Freddy's Drop) היא להקה מניו זילנד. סגנון המוזיקלי של הלהקה הוא שילוב של רגאיי, דאב, ג'אז, רית'ם אנד בלוז וטכנו.

הלהקה נוצרה בסוף שנות ה-90 על ידי מספר מוזיקאים מלהקות שונות מוולינגטון, ניו זילנד. חברי הלהקה המשיכו להופיע בהרכבים המקוריים עד שפט פרדי'ז דרופ הפכה למרכז הפעילות שלהם.
חברי הלהקה

בלהקה 7 חברים:
דאלאס טמיירה (Dallas Tamaira) - שירה, גיטרה, 1999 ואילך.
קריס פאימו (Chris Faiumu) - כלי הקשה, הפקה, 1999 ואילך.
טובי ליינג (Toby Laing) - חצוצרה, 1999 ואילך.
טהימנה קר (Tehimana Kerr) - גיטרה, 2000 ואילך.
אייאן גורדון (Iain Gordon) - קלידים, 2000 ואילך.
ג'ו לינדסי (Joe Lindsay) - טרומבון, טובה, מפוחית, 2000 ואילך.
סקוט טוורס (Scott Towers) - סקסופון, 2007 ואילך.
מרק ויליאמס (Mark Williams) "MC Slave" - מכונה "פרדי ה-8"  - ראפ
חברי הלהקה בעבר:
וורן מקסוול (Warren Maxwell) - סקסופון, 2000-2007.
טום בילקי (Tom Bilke) - גיטרות, 1999-2000.
בקסטר פרי (Baxter Perry) - בס, 2002-2003.
אלבומים

פט פרדי'ז דרופ הוציאו 4 אלבומי אולפן ו-4 אלבומי הופעה חיה.
2001 "Live at the Matterhorn"
2005 "Based on a True Story"
2009 "Dr Boondigga and the Big BW"
2010 "Live at Roundhouse"
2013 "Blackbird"
2015 "Bays"
2019 "Special Edition Part 1"
2020 "Lock-In"
פיצוצייה

פיצוצייה בתל אביב
פיצוצייה היא חנות "מיני כלבו" המשלבת בין קיוסק ישראלי קלאסי לבין חנות נוחות בסגנון אמריקאי. פיצוציות כאלו מצויות בכל רחבי ישראל, וממוקמות בדרך כלל על צירי תנועה ורחובות ראשיים בערים. בפיצוצייה נמכרים על פי רוב מוצרים עמידים כגון פיצוחים, ממתקים, חטיפים, משקאות, עיתונים, סיגריות וצורכי עישון, משקאות חריפים (אלכוהול), וכן מוצרי מזון כגון חלב עמיד, עוגות, קפה וכדומה. פיצוציות רבות כוללת גם תחנות לוטו או טוטו. ייחודה של הפיצוציה הוא בפעילות מסביב לשעון, אם כי יש פיצוציות שעובדות רק בחלק מהיממה.
המונח "פיצוצייה" לסוג זה של חנות נטבע על ידי דני קוגלביץ', שבסוף שנות השמונים פתח חנות בשם "הפיצוצייה" בתל אביב. קודם לכן נקראו חנויות דומות "קיוסק" או "פיצוחייה", בשל המתקן לממכר פיצוחים שתפס מקום מרכזי בקיוסקים אלה. בהמשך נפתחו סניפים נוספים של "הפיצוצייה" המקורית, וכן חנויות דומות תחת שמות ובעלות אחרים, אך השם "פיצוצייה" אומץ בסלנג הישראלי כמעין שם גנרי לחנויות מסוג זה.
"הפיצוחיה" היא סדרת דוקו-דרמה בערוץ 8, שצולמה בסניף הפיצוצייה בתל אביב ועוקבת אחר שגרת הלילה בחנות והלקוחות הקבועים הפוקדים אותה.
בעשור הראשון והעשור השני של המאה ה-21 החלה תופעה של הפצת סמים סינתטיים, שלא הופיעו בפקודת הסמים המסוכנים באמצעות הפיצוציות. סמים אלה זכו לכינוי "סמי פיצוציות", על שם דרך הפצתם, וזכו לפופולריות. בעקבות עליית התופעה הוצאו סמים אלה אל מחוץ לחוק.
הקמת פיצוצייה, על פי החוק בישראל, דורשת קבלת רישיון עסק מהרשות המקומית, ורישיון ממשרד הבריאות. בנוסף ישנה הגבלה על שעות מכירת מוצרים מסוימים ובהם סיגריות ואלכוהול, בפרט לקטינים.
ראו גם

חנות נוחות
סם פיצוציות
הערות שוליים

↑  צו רישוי עסקים (עסקים טעוני רישוי), תשע"ג-2013
פולקסווגן סוג 18A

| --- | --- |

 מאפיינים כלליים
 נקרא גם:  "Polizei Cabriolet" (כינוי, בגרמניה המערבית)  "Gendarmerier" (כינוי, בגרמניה המערבית)
 יצרן:  "Hebmüller" (אנ') (שם מלא: "Karosseriewerke Joseph Hebmüller Söhne")  פולקסווגן
 שנות ייצור:  1949–1950
 יחידות שיוצרו:  482
 הרכבה:  גרמניה גרמניה
 סיווג:  קבריולה
 מרכב:  Longitudinal rear engine (אנ')
 מפרט טכני
 מנוע:  4 צילינדרים, 1,100 סמ"ק המפיק 25 כ"ס (מנוע אחורי, מנוע קירור אוויר תוצרת פולקסווגן)
 הילוכים:  תמסורת ידנית - 4 מהירויות
 מהירות מרבית:  100 קמ"ש
 קשר:  חיפושית (מכונית)
"פולקסווגן סוג 18A", שנת 1950
פולקסווגן סוג 18A (בגרמנית: Volkswagen Type 18A) היא מכונית קבריולה, אשר יוצרה כניידת משטרה עבור משטרת גרמניה, מתוצרת יצרנית הרכב הגרמנית Hebmüller (אנ') (שם מלא: "Karosseriewerke Joseph Hebmüller Söhne") עבור קונצרן הרכב פולקסווגן, בשנת 1949.
בשנת 1950 דגם ה-"פולקסווגן סוג 18A" יוצר על ידי "Karmann" (אנ') (שם מלא: "Wilhelm Karmann GmbH").
בסך הכל יוצרו 482 יחידות.
מאפיינים

דגם ה-"פולקסווגן סוג 18A" היה קרוי בגרמניה המערבית "Polizei Cabriolet" ,"Gendarmerier".
דגם ה-"פולקסווגן סוג 18A" שירת בגרמניה המזרחית במחלקת כבאי האש.
מעצורים מכניים.
בגלל מבנה הדלתות הכניסה לרכב הייתה מהירה, מאידך גיסא הנסיעה בחורף לא הייתה נוחה.
בהמשך יוצר דגם "15A M47" אשר הורכבו בו דלתות.
ראו גם

חיפושית (מכונית)
פולקסווגן קומנדורסווגן
פולקסווגן סוג 14A
לקריאה נוספת

"פולקסווגן סוג 18A" - תמונות
הערות שוליים

↑  "פולקסווגן סוג 18A" - ניידת משטרה pinterest.com/pin
↑  "פולקסווגן סוג 18A" revolvy.com/page/Volkswagen-Type-18A
↑  "פולקסווגן סוג 18A" dictionnaire.sensagent.leparisien.fr/Volkswagen
פיליפ לסלי הייל

| --- | --- |

 לידה:  21 במאי 1865 בוסטון, ארצות הברית 
 פטירה:  2 בפברואר 1931 (בגיל 65) בוסטון, ארצות הברית 
 מקום לימודים:  ליגת הסטודנטים לאמנות של ניו יורק  בית הספר של המוזאון לאומנויות יפות בבוסטון 
 תחום יצירה:  ציור 
 זרם באמנות:  אימפרסיוניזם 
 
פיליפ לסלי הייל (באנגלית: Philip Leslie Hale;‏ 1865 – 1931) היה אמן, סופר ומורה אמריקאי אימפרסיוניסטי.
ביוגרפיה

הייל נולד בבוסטון, בנו של הסופר והכומר אדוארד אוורט הייל, אחיה של האמנית אלן דיי הייל, והיה קשור לנייתן הייל והארייט ביצ'ר סטואו.
הוא למד בבית הספר במוזיאון לאמנויות יפות בבוסטון אצל אדמונד צ'ארלס טרבל, ועם ג'וליאן אלדן וייר בליגת הסטודנטים לאמנות בניו יורק.
בשנת 1887 נסע ללמוד בפריז במשך חמש שנים ובמהלך תקופת הקיץ צייר בז'יברני, שם הושפע מהפלטה והעבודת המברשות של קלוד מונה.
בשנות ה-90 של המאה ה-19 צייר את יצירות ניסיוניות, שהעידו על העניין שלו בנאו-אימפרסיוניזם וסמבוליזם.
הייל חזר לבוסטון בשנת 1893.
בעבר התארס לאתל ריד, במקום זאת התחתן עם עמיתה האמנית ליליאן ווסטקוט הייל בשנת 1902, והם שכרו אולפנים סמוכים בבוסטון.
פיליפ הייל לימד בבית הספר במוזיאון בבוסטון, וכן במוזיאון המטרופוליטן ובאקדמיה לאמנות בפנסילבניה.
הוא כתב ביקורת אמנות ופרסם את יאן ורמיר מדלפט בשנת 1913, המונוגרפיה הראשונה על האמן שפורסמה בארצות הברית.
הערות שוליים

↑  Eleanor Tufts; National Museum of Women in the Arts (U.S.); International Exhibitions Foundation (1987). American women artists, 1830–1930. International Exhibitions Foundation for the National Museum of Women in the Arts. ISBN 978-0-940979-01-7.
↑  David Bernard Dearinger, National Academy of Design (U.S.), Paintings and Sculpture in the Collection of the National Academy of Design: 1826-1925, Hudson Hills, 2004, ISBN 978-1-55595-029-3. (באנגלית)
| --- | --- |
בקרת זהויות :  NLI: 987007275359005171  GND: 131560212  ISNI: 0000 0000 6686 6975  LCCN: n87874779  NTA: 130725757  RKD: 35404  SNAC: w6ng4tg8  SUDOC: 115676066  ULAN: 500015514  VIAF: 30673924   WorldCat (עם VIAF): 30673924 
פיליפ הייל, אישה בגן, 1895
עמראן (עיר)

| --- | --- |

 מדינה:  תימן תימן
 מחוז:  עמראן
 גובה:  2,239 מטרים
 אוכלוסייה:  ‏
  ‑ בעיר:  90,792 (2012)
 קואורדינטות:  15°39′00″N 43°56′00″E﻿ / ﻿15.65°N 43.933333333333°E﻿ / 15.65; 43.933333333333 
  מפת מיקום  מפה מפורטת   (למפת תימן מוגדלת) צנעא עדן איב סעדה סיאון אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף עמראן(למפת תימן רגילה) צנעא עדן איב סעדה סיאון אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף עמראן  he tabBackground:;tabBorder:#aaa;defaultTab:0;
 
עַמְרָ֫אן (בערבית: مدينة عمران, כתב דרום-ערבי עתיק: 𐩲𐩣𐩧𐩬) היא עיר במערב מרכז תימן. זוהי עיר הבירה של מחוז עמראן, והייתה בעבר חלק ממחוז צנעא. היא ממוקמת 52.9 קילומטרים (בכביש) מצפון-מערב לבירת תימן צנעא, בקצה העליון (הדרומי) של מישור אל-בון. במפקד האוכלוסין של 2004 נמנו בה 76,863 תושבים, והערכת אוכלוסייה מאוחרת יותר, ב-2013, קבעה את המספר 92,763.
היסטוריה ואדריכלות

לעמראן היסטוריה ארוכה, המתוארכת לתקופה הפרה-אסלאמית.במהלך אותה תקופה, הייתה אחד המרכזים העיקריים של הקונפדרציה השבטית בקיל. בתקופת הממלכה הסבאית, העיר פרחה למצודה. סדרה של לוחות ברונזה מאותה תקופה נמצאו בעיירה באמצע המאה התשע-עשרה וכיום נמצאים במוזיאון הבריטי. במאה השביעית, העיר הייתה עדה לעימותים נגד הסאבים. שרידי אבנים מגולפות שהיו שייכות למקדשים ולארמונות לשעבר מעידים על תהילת עבר של העיר. כתובת אבן גדולה נמצאת על שער העיר המערבי (באב אל-כביר).
עמראן נעדרת ברובו ממקורות מימי הביניים, והעיירה המבוצרת הסמוכה אל-ג'נאת כנראה האפילה על חשיבותה בתקופה זו.ייתכן שהסיבה לכך הייתה בין השאר משום שעמראן, שנמצאת באמצע מישור אל-בון, הייתה פחות בת הגנה, בעוד שלאל-ג'נאת היה מיקום אסטרטגי יותר. הסופר אל-חמדאני בן המאה ה-10 תיאר את הארמון העתיק בעמראן, אך אינו נותן פרטים על אוכלוסייתו או כל אינדיקציה לכך שהוא עדיין היה מאוכלס.
מסוף המאה ה-14 ואילך, נראה שעמראן הופיע כאתר אסטרטגי, והוא מופיע לעיתים קרובות בטקסטים היסטוריים כמו ג'יאת אל-אמני של יחיא בן אל-חוסיין בתקופה זו. לאחר מכן, בשנות ה-1500 וה-1600, עמראן מוזכרת כעיר חשובה יותר באופן כללי.
עמראן מוקף כולו בחומות המתוארכות לשנת 1720. הנוף שמסביב נשלט על ידי נופים מדורגים עם קירות אבן כדי לנטרל שחיקה של אדמה פורייה לעיבוד. ה"סוק" הישן ידוע בעמודי האבן שלו.
התפתחות כלכלית

הכביש דרך העיר מצנעא עבר מודרניזציה בעקבות השקעות סיניות, והוא למעלה מ 200 ק"מ באורכו. המרכז הרפואי הישן הפך לבית חולים ציבורי קטן. העיר ממוקמת באזור פורה במה שהיה מרכז תעשיית הקפה של האזור.
הערות שוליים

1 2 3 4 5 6 7 8  Wilson, Robert T.O. (1989). Gazetteer of Historical North-West Yemen. Germany: Georg Olms AG. pp. 252–3. נבדק ב-22 בפברואר 2021. {{cite book}}:  (עזרה)
↑  "Amran". World Gazetteer. אורכב מ-המקור ב-2013-02-09. נבדק ב-2021-09-03.
↑  Hämäläinen, Pertti (1 באוגוסט 1999). Yemen. Lonely Planet. ISBN 978-0-86442-603-1. נבדק ב-13 באפריל 2012. {{cite book}}:  (עזרה)
↑  McLaughlin, Daniel (12 בפברואר 2008). Yemen: The Bradt Travel Guide. Bradt Travel Guides. p. 107. ISBN 978-1-84162-212-5. נבדק ב-13 באפריל 2012. {{cite book}}:  (עזרה)
↑  McCulloch, John Ramsay; Haskel, Daniel (1845). M'Culloch's Universal gazetteer: Dictionary, geographical, statistical, and historical, of the various countries, places, and principal natural objects in the world (Public domain ed.). Harper & brothers. pp. 93–. נבדק ב-15 באפריל 2012. {{cite book}}:  (עזרה)
בית מסורתי עשוי בוץ
פיליפ לפונטן

| --- | --- |
אין תמונה חופשית
 לידה:  24 במאי 1955 (בן 69) Gosselies, בלגיה 
 מוקד פעילות:  בלגיה 
 תקופת הפעילות:  מ-1972 
 מקום לימודים:  Institut Saint-Luc 
 סוגה:  מוזיקת פופ 
 חברת תקליטים:  פיליפס רקורדס, Carrère, Disques Vogue 
 www.philippelafontaine.com
 פרופיל ב-IMDb
 
פיליפ לפונטן (בצרפתית: Philippe Lafontaine; נולד ב-24 במאי 1955) הוא זמר בלגי.
ביוגרפיה

לפונטן נולד בשרלרואה, הוא למד תקופה בבית ספר של ישועים עד שבגיל שבע עשרה עזב הלימודים על מנת להתפתח בכיוון המוזיקלי.
הוא כתב זמרירים למספר פרסומות בטלוויזיה וביניהן לקוקה קולה ולסטלה ארטואה.
ב-1978 יצא אלבומו הראשון "Où ?" וב-1980 יצא הסינגל הראשון שלו.
הוא לקח חלק בפרויקט של הזמר הצרפתי ז'אק ברל.
ב-1989 יצא שירו "Cœur de loup" שנהיה ללהיט ודרכו הוא התפרסם ברחבי אירופה, השיר גם זכה למספר פרסים בצרפת ובקנדה.
הוא ייצג את בלגיה באירוויזיון 1990 עם השיר Macédonienne (אנ') (הבחורה המקדונית שלי) שנכתב לאשתו המקדונית, הוא היה במקום ה-12.
ב-1994 היה מבין כותבי הפסקול של סרט הדרמה "Pardon Cupidon".
ב-2000 כתב את המחזה לילדים ונוער "Célia fée", מילות שיריו נודעו בכפל הלשון הנמצא בהן.
הוא כתב מספר שירים עבור הזמרת הבלגית מוראן .
דיסקוגרפיה > אלבומים

Ou...? (1978)
Pourvu Que Ca Roule (1981)
Charmez (1987)
Affaire (À Suivre) (1988)
Fa Ma No Ni Ma (1989)
Machine À Larmes (1992)
D'ici (1994)
Folklores Imagninaires (1996)
Compilation Attitudes (1997)
Pour Toujours (1998)
Fond De Scene Live (1999)
De L'autre Rive (2003)
עונת 1986/1987 ב-NBA

| --- | --- |
 תאריך התחלה:  31 באוקטובר 1986
 תאריך סיום:  14 ביוני 1987
 מספר קבוצות:  23
 מספר משחקים לקבוצה:  82
 דראפט 1986
 בחירה ראשונה:  בראד דוהרטי
 על ידי:  קליבלנד קאבלירס
 העונה הסדירה
 המאזן הטוב ביותר:  לוס אנג'לס לייקרס
 MVP של העונה הסדירה:  מג'יק ג'ונסון (לוס אנג'לס לייקרס)
 מלך הסלים:  מייקל ג'ורדן (שיקגו בולס)
 הפלייאוף
 אלופת המזרח:  בוסטון סלטיקס
 אלופת המערב:  לוס אנג'לס לייקרס
 סדרת הגמר
 אלופה:  לוס אנג'לס לייקרס
 MVP של סדרת הגמר:  מג'יק ג'ונסון
 → 1985/19861987/1988 ←
 
עונת 1986/1987 היא העונה ה-41 של ליגת ה-NBA. העונה הסתיימה עם זכייתה העשירית של לוס אנג'לס לייקרס בתואר האליפות, לאחר שבסדרת הגמר ניצחה את בוסטון סלטיקס בתוצאה 4–2. מג'יק ג'ונסון זכה בתואר ה-MVP של סדרת הגמר בפעם השלישית בקריירה, וכן בתואר ה-MVP של העונה הסדירה לראשונה בקריירה. בשנת 1996 נבחרו הלייקרס של עונה זו לאחת מ-10 הקבוצות הגדולות בתולדות ה-NBA.
אולסטאר 1987

משחק האולסטאר נערך ב-8 בפברואר 1987 בסיאטל, וושינגטון.
המאמנים במשחק היו קיי סי ג'ונס מבוסטון סלטיקס ופט ריילי מלוס אנג'לס לייקרס. חמישיית המזרח כללה את מייקל ג'ורדן, דומיניק וילקינס, ג'וליוס אירווינג, לארי בירד ומוזס מלון, וחמישיית המערב כללה את מג'יק ג'ונסון, אלווין רוברטסון, ג'יימס וורת'י, טום צ'יימברס והאקים אולאג'ואן. במשחק עצמו ניצחה קבוצת המערב בתוצאה 154-149. בתואר ה-MVP של משחק האולסטאר זכה צ'יימברס לאחר שקלע 34 נקודות במשחק.
טבלת העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | בוסטון סלטיקס* | 59 | 23 | 0.720 | – |
| 2 | אטלנטה הוקס* | 57 | 25 | 0.695 | 2 |
| 3 | דטרויט פיסטונס* | 52 | 30 | 0.634 | 7 |
| 4 | מילווקי באקס* | 50 | 32 | 0.610 | 9 |
| 5 | פילדלפיה 76'* | 45 | 37 | 0.549 | 14 |
| 6 | וושינגטון בולטס* | 42 | 40 | 0.512 | 17 |
| 7 | אינדיאנה פייסרס* | 41 | 41 | 0.500 | 18 |
| 8 | שיקגו בולס* | 40 | 42 | 0.488 | 19 |

| 9 | קליבלנד קאבלירס | 31 | 51 | 0.378 | 28 |
| 10 | ניו ג'רזי נטס | 24 | 58 | 0.293 | 35 |
| 11 | ניו יורק ניקס | 24 | 58 | 0.293 | 35 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | לוס אנג'לס לייקרס* | 65 | 17 | 0.793 | – |
| 2 | דאלאס מאבריקס* | 55 | 27 | 0.671 | 10 |
| 3 | פורטלנד טרייל בלייזרס* | 49 | 33 | 0.598 | 16 |
| 4 | יוטה ג'אז* | 44 | 38 | 0.537 | 21 |
| 5 | גולדן סטייט ווריורס* | 42 | 40 | 0.512 | 23 |
| 6 | יוסטון רוקטס* | 42 | 40 | 0.512 | 23 |
| 7 | סיאטל סופרסוניקס* | 39 | 43 | 0.476 | 26 |
| 8 | דנוור נאגטס* | 37 | 45 | 0.451 | 28 |

| 9 | פיניקס סאנס | 36 | 46 | 0.439 | 29 |
| 10 | סקרמנטו קינגס | 29 | 53 | 0.354 | 36 |
| 11 | סן אנטוניו ספרס | 28 | 54 | 0.341 | 37 |
| 12 | לוס אנג'לס קליפרס | 12 | 70 | 0.146 | 53 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | מייקל ג'ורדן | שיקגו בולס | 37.1 |
| ריבאונדים למשחק | צ'ארלס בארקלי | פילדלפיה 76' | 14.6 |
| אסיסטים למשחק | מג'יק ג'ונסון | לוס אנג'לס לייקרס | 12.2 |
| חטיפות למשחק | אלווין רוברטסון | סן אנטוניו ספרס | 3.2 |
| חסימות למשחק | מארק איטון | יוטה ג'אז | 4.1 |
| אחוזים מהשדה | קווין מקהייל | בוסטון סלטיקס | 60.4% |
| אחוזים לשלוש | קיקי ואנדוויי | פורטלנד טרייל בלייזרס | 48.1% |
| אחוזים מקו העונשין | לארי בירד | בוסטון סלטיקס | 91.0% |
| נקודות מדד | מייקל ג'ורדן | שיקגו בולס | 29.8 |
פרסים

MVP של העונה הסדירה - מג'יק ג'ונסון, לוס אנג'לס לייקרס
שחקן ההגנה של העונה - מייקל קופר, לוס אנג'לס לייקרס
רוקי העונה - צ'אק פרסון, אינדיאנה פייסרס
השחקן השישי של העונה - ריקי פירס, מילווקי באקס
השחקן המשתפר של העונה - דייל אליס, סיאטל סופרסוניקס
מאמן העונה - מייק שולר, פורטלנד טרייל בלייזרס
מנהל העונה - סטן קסטן, אטלנטה הוקס
גביע האזרחות - אייזיאה תומאס, דטרויט פיסטונס
פרסים > חמישיות העונה

| החמישייה הראשונה | החמישייה השנייה |
| --- | --- |


מג'יק ג'ונסון (לוס אנג'לס לייקרס): אייזיאה תומאס (דטרויט פיסטונס)
מייקל ג'ורדן (שיקגו בולס): פאט לבר (דנוור נאגטס)
לארי בירד (בוסטון סלטיקס): דומיניק וילקינס (אטלנטה הוקס)
קווין מקהייל (בוסטון סלטיקס): צ'ארלס בארקלי (פילדלפיה 76')
האקים אולאג'ואן (יוסטון רוקטס): מוזס מלון (וושינגטון בולטס)
פרסים > חמישיות ההגנה

| החמישייה הראשונה | החמישייה השנייה |
| --- | --- |


דניס ג'ונסון (בוסטון סלטיקס): מוריס צ'יקס (פילדלפיה 76')
אלווין רוברטסון (סן אנטוניו ספרס): דרק הארפר (דאלאס מאבריקס)
מייקל קופר (לוס אנג'לס לייקרס): פול פרסי (מילווקי באקס)
קווין מקהייל (בוסטון סלטיקס): רודני מקריי (יוסטון רוקטס)
האקים אולאג'ואן (יוסטון רוקטס): מארק איטון (יוטה ג'אז)
פרסים > חמישיית הרוקיז

רון הארפר (קליבלנד קאבלירס)
צ'אק פרסון (אינדיאנה פייסרס)
ג'ון ויליאמס (וושינגטון בולטס)
רוי טארפלי (דאלאס מאבריקס)
בראד דוהרטי (קליבלנד קאבלירס)
הערות שוליים

↑  סיכום עונת 1986/1987 באתר nba.com
↑  The legend of Len Bias באתר ESPN
↑  רשימת הנבחרים בדראפט 1986 באתר basketball-reference.com
↑  סיכום משחק האולסטאר 1987 באתר nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
מג'יק ג'ונסון, ה-MVP של העונה הסדירה ושל סדרת הגמר
פולטרגייסט (על טבעי)

איור המציג הופעת פולטרגייסט
בפולקלור ופאראפסיכולוגיה, פולטרגייסט (נקרא גם מפחידן, תעלולן או טריקסטר) היא סוג של רוח רפאים או ישות על-טבעית אחרת שככל הנראה אחראית על הפרעות פיזיקליות כדוגמת רעשים חזקים וחפצים שנעים או מושמדים.
רוב התיאורים של פולטרגייסטים מתארים תזוזה או ריחוף של חפצים, כמו ריהוט וסכו"ם, או רעשים חזקים כמו נקישות על דלתות. נטען גם שפולטרגייסטים יכולים לצבוט, לנשוך, להכות ולהפיל אנשים.
הפולטרגייסטים נמצאים במספר מקומות בפולקלור, ותוארו באופן מסורתי כרוחות הרודפות אדם ספציפי, ולא מיקום ספציפי. הופעה של פולטרגייסטים מעין אלה דווחה בתרבויות ומדינות רבות כולל ארצות הברית, יפן, ברזיל, אוסטרליה ורוב המדינות האירופאיות. התיאורים המוקדמים ביותר מתוארכים למאה הראשונה.
פולטרגייסט הוא מוטיב פופולרי בספרי ובסרטי אימה.
אטימולוגיה

המילה פולטרגייסט מקורה במילים הגרמניות Poltern (לעשות רעש) ו-Geist (רוח רפאים או רוח), וניתן בתרגום חופשי לתרגם את המונח כ"רוח רפאים רועשת" או "רוח-רעש".
שם נוסף למונח הוא טריקסטר, מלשון טריק, או תעלולן מלשון תעלול.
פרשנות > במדע

רבים טוענים שדיווחים על פולטרגייסטים הוכחו בחקירות כמתיחות.
לפי מחקר בתחום הפסיכולוגיה האנומליסטית פעילות של פולטרגייסטים יכולה להיות מוסברת כגורמים פסיכולוגיים כגון אשליות, איבודי זיכרון זמניים וחשיבה שמתנגדת לקבל את המציאות כמו שהיא ו"המצאת" סיפור שונה ממה שקרה.
מחקר של Lange and Houran מ-1998 הצביע על כך שחוויות עם פולטרגייסטים הן אשליות "שנגרמות מהדינמיקה הריגושית והקוגניטיבית של פירושו של העד לתופעה לתמריץ שנוי במחלוקת".
נעשו גם ניסיונות להסביר באופן מדעי את הפרעות הפולטרגייסטים שלא זוהו עם מתיחה או גורמים פסיכולוגיים. חוקר הפאראפסיכולוגיה גיא ויליאם למברט הציע הסבר גיאופיזי לתופעת הפולטרגייסט כתופעה הנגרמת מפעילות ותנועה של מים הנמצאים בקרקע וגורמים אחרים. לפי למברט, ניתן להתייחס לדיווחים רבים על פולטרגייסטים כמקרים שנגרמים על ידי גורמים פיזיקליים כמו "נהרות תת-קרקעיים, תבניות של גאות ושפל, גורמים ושינויים גאולוגיים בתשתית הבית ושינויי אקלים". התאוריה שלו הייתה שמסלולם של מים תת-קרקעיים עלול לזרום מתחת לבתים "רדופים" ושאחרי ירידת גשמים רבים זרימת המים עלולה לגרום לשינויים במבנה הבית, שכנראה גורמים לבית לרעוד ולחפצים לזוז.
דייוויד טרנט, כימאי פיזיקלי, הציע שכדור ברק, תופעה נוספת, עלול להיות הגורם לכך שחפצים דוממים זזים באופן לא יציב.
פקפקנים כגון מילבורן כריסטופר מצאו שבמקרים מסוימים ניתן לייחס פעילות של פולטרגייסט לזרמי אוויר לא רגילים, כמו המקרה משנת 1957 בקייפ קוד שבו זרמי אוויר מארובה לא מכוסה הפכו לחזקים מספיק כדי להפיל מראה מקיר, להפוך כיסאות ולהפיל חפצים ממדפים.
הפקפקן ג'ו ניקל אומר שלרוב מקרים שדווחו על פולטרגייסטים מסופרים על ידי "אדם שרוצה לעשות מעשה קונדס". לדבריו של ניקל:
"ברוב התפרצויות הפולטרגייסטים, חפצים קטנים מושלכים באוויר על ידי כוחות בלתי נראים, פריטי ריהוט נהפכים, או קורות הפרעות אחרות: לרוב דברים שיכול להיות שנגרמו על ידי נוכל צעיר שנחוש בדעתו להטריד מבוגרים תמימים"
ניקל כותב שלרוב הדיווחים מוגזמים על ידי עדי ראייה תמימים.
פעמים רבות בהתפרצויות "פולטרגייסטים", עדי הראייה דיווחו על חפץ נפל ממקומו כנראה לבדו, בעוד שסביר שהמבצע של ההפלה השיג את החפץ לפני וחיכה להזדמנות להפיל אותו, אפילו מחוץ לחדר כדי שיוכל להוכיח שהוא לא קשור לנפילה
חוקרים אחרים שיערו שבעיות פסיכופתולוגיות או אגרסיביות בעדים לתופעה עצמם עלולים להיות הגורמים לתופעת תזוזת החפץ במקרים של פולטרגייסטים. ננדור פודור הציע שהפרעות פולטרגייסטים נגרמות בידי בני אדם שסובלים מסוג של לחץ או מתח נפשי והשווה דיווחים על פעילות פולטרגייסט לסימפטומים של שינויים היסטריים מלחץ נפשי של האדם העד לתופעה.
פרשנות > על טבעי

לעיתים קרובות האמינו שפולטרגייסטים הם בעצם רוחות רשעות. לדבריו אלאן קרדק, מייסד הספיריטיזם, פולטרגייסטים הם התגלויות של רוחות מנותקות מהגוף מרמה נמוכה, ששייכות למחלקה השישית של המסדר השלישי. מאמינים שהם קרובות לארבעת היסודות (אש, אוויר, מים, אדמה).
הפאראפסיכולוג ויליאם רול כתב שפעילות פולטרגייסטים ניתן להסביר כפסיכוקינזיס.
ראו גם

סיאנס – צורת תקשורת עם מתים בה המת מזיז עצם
פולטרגייסט (1982) – סרט המבוסס על העל-טבעי פולטגייסט משנת 1982.
פולטרגייסט (2015) – גרסה מחודשת של הסרט מ-1982.
הערות שוליים

↑  בתרגומי הארי פוטר של גילי בר-הלל
| --- | --- |
בקרת זהויות :  NLI: 987007563151405171  LCCN: sh85104583
פולקסווגן סוג 14A

| --- | --- |

 מאפיינים כלליים
 נקרא גם:  "Hebmüller Cabriolet"  "Heb"
 יצרן:  "Hebmüller" (אנ') (שם מלא: "Karosseriewerke Joseph Hebmüller Söhne")  פולקסווגן
 שנות ייצור:  1949–1953
 יחידות שיוצרו:  696
 הרכבה:  גרמניה גרמניה
 סיווג:  קבריולה
 מרכב:  Longitudinal rear engine (אנ')
 מפרט טכני
 מנוע:  4 צילינדרים, 1,100 סמ"ק המפיק 26 כ"ס (מנוע אחורי, מנוע קירור אוויר תוצרת פולקסווגן)
 הילוכים:  תמסורת ידנית - 4 מהירויות
 מהירות מרבית:  115 קמ"ש
 צריכת דלק:  6.7 ליטר ל-100 ק"מ
 קשר:  חיפושית (מכונית)
 מעצב:  Charles Radcliffye, Joseph Hebmüller II
פולקסווגן סוג 14A (בגרמנית: Volkswagen Type 14A Hebmüller Cabriolet, קרויה גם: Volkswagen Typ 1 Hebmüller Cabriolet) היא מכונית קבריולה, מתוצרת יצרנית הרכב הגרמנית: Hebmüller (אנ') (שם מלא: "Karosseriewerke Joseph Hebmüller Söhne") אשר ייצרה את הדגם עבור קונצרן הרכב פולקסווגן בין השנים 1949–1953.
יוצרו 696 יחידות.
מפרט דגם הפולקסווגן סוג 14A התבסס על בסיס החיפושית של פולקסווגן.
מאפיינים

2 דלתות
נוסעים – 2
נוסעים – 2+2 (מאחור לילדים בלבד)
מנוע אחורי
מנוע אורכי (אנ')
מנוע קירור אוויר
תאוצה בין 0-100 קמ"ש היא 27.5 שניות
תמונות

"פולקסווגן סוג 14A"
"פולקסווגן סוג 14A"
"פולקסווגן סוג 14A" - שנת 1949
"פולקסווגן סוג 14A" - מבט לתא הנהג ולוח מחוונים
"פולקסווגן סוג 14A" - שנת 1950
"פולקסווגן סוג 14A" - שנת 1950
"פולקסווגן סוג 14A"
ראו גם

פולקסווגן
חיפושית (מכונית)
פולקסווגן קומנדורסווגן
פולקסווגן סוג 18A
לקריאה נוספת

"פולקסווגן סוג 14A" - תמונות
הערות שוליים

↑  יצרנית הרכב "hebmuller"  hebmuller.com
↑  "פולקסווגן סוג 14A" - היסטוריה web.archive.org/web
↑  "פולקסווגן סוג 14A" שנת 1949 web.archive.org/web
↑  חמישים המכוניות בעלי הערך שפולקסווגן-חיפושית מכרה newatlas.com/50-most-valuable-volkswagen-bug-beetle-sold-at-auction
↑  "פולקסווגן סוג 14A" כולל תמונות mecum.com/lots/CA0816-244472/1949-volkswagen-hebmuller-type-14a-cabriolet
↑  "פולקסווגן סוג 14A" בתצורת 2 מושבים web.archive.org/web